Sagunt participa en una trobada de ciutats educadores
22 de novembre 2019

![](/media/usenndw4/41_c_ciudad-educadora-encuentro-girona.jpg)  

  

L'Ajuntament de Sagunt participa activament en la Xarxa Estatal de Ciutats educadores a través de la Xarxa temàtica “El patrimoni com a valor identitari de les ciutats. Ciutat Educadora i Turisme Responsable”, des de març de 2018. El delegat d'Educació, José Manuel Tarazona, ha assistit a Girona a l'última trobada d’esta xarxa, celebrada el 18 i el 19 de novembre. La delegació d'Educació i la Fundació de la Comunitat Valenciana de Patrimoni Industrial i Memòria Obrera del Port de Sagunt han participat en esta trobada com també en la que es va celebrar a Vila-real-Vall d'Uixó.

  

Tarazona ha destacat la implicació de diversos municipis, com Sagunt, en la Xarxa Estatal de Ciutats Educadores «**amb projectes que contribuixen perquè estes ciutats siguen molt més cultes, tolerants, diverses i riques, tant en valors com en el seu desenvolupament socioeconòmic**». El regidor també ha ressaltat la importància d'assistir a estes trobades o jornades: «**La posada en comú de diferents aportacions d'altres ciutats ens ajuden a posar en valor i millorar les nostres propostes, com la presentada per la Fundació Industrial i de la Memòria Obrera del Port de Sagunt, per a conéixer el nostre patrimoni industrial des d'una perspectiva educativa i educadora**».

  

La Xarxa temàtica ‘El patrimoni com a valor identitari de les ciutats. Ciutat Educadora i Turisme Responsable’ té com a objectius específics aconseguir que la socialització de l'educació exercisca un paper integrador i enriquidor entre la ciutadania resident i la temporal i potenciar el protagonisme de la societat civil. També perseguix conéixer la percepció dels valors de les ciutats educadores a partir de la visió de la ciutadania temporal i resident i identificar quines són les metodologies més indicades per a fomentar i/o millorar la convivència entre la ciutadania resident i temporal.​

*   [](http://www.facebook.com/sharer.php?u=https://aytosagunto.es/va/actualitat/sagunt-participa-en-una-trobada-de-ciutats-educadores/ "Facebook")
*   [](http://twitter.com/share?url=https://aytosagunto.es/va/actualitat/sagunt-participa-en-una-trobada-de-ciutats-educadores/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participa-en-una-trobada-de-ciutats-educadores/ "Linked In")
*   [](mailto:?body=https://aytosagunto.es/va/actualitat/sagunt-participa-en-una-trobada-de-ciutats-educadores/)